stanford-oval/wikipedia huggingface dataset:
Konstantin Gorovikov

| Konstantin Gorovikov |
| --- | --- |
 Gorovikov maajoukkuessa huhtikuussa 2011
Henkilötiedot
Syntynyt: 31. elokuuta 1977 (ikä 47) Novosibirsk, Venäjä, Neuvostoliitto
Kansalaisuus:   Venäjä
Jääkiekkoilija
Pelipaikka:  keskushyökkääjä
Maila:  left
Pituus:  183 cm
Paino:  80 kg
Pelaajaura
Pääsarjaura:  1994–2017
Seurat:  SKA Pietari (RSL) Grand Rapids Griffins (IHL) Salavat Julajev Ufa (RSL) Severstal Tšerepovets (RSL) Avangard Omsk (RSL) SKA Pietari (KHL) OHK Dynamo Moskova (KHL)
NHL-varaus:  269. varaus, 1999 Ottawa Senators
Konstantin Vladimirovits Gorovikov (ven. Горовиков, Константин Владимирович) (s. 31. elokuuta 1977 Novosibirsk, Venäjä, Neuvostoliitto) on uransa lopettanut venäläinen jääkiekkoilija, pelipaikaltaan keskushyökkääjä. Gorovikov pelasi koko uransa, lukuun ottamatta kahta Yhdysvaltain IHL-liigassa vuosituhannen vaihteessa pelattua kautta, Venäjän Superliigassa ja sitä seuranneessa KHL-liigassa. Kaikkiaan Gorovikov pelasi 974 ottelua Venäjän pääsarjassa.
Gorovikov edusti Venäjää Euro Hockey Tourilla vuosina 2002–2011 sekä jääkiekon MM-kisoissa vuosina 2006, 2008, 2009 ja 2011 .
Saavutuksia

MM-kultamitali 2008, 2009
KHL Gagarin-cupin voitto 2012, 2013
KHL Faith Towards Hockey Award 2016
Komorin kieli

| Komori |
| --- | --- |
Oma nimi:  shikomori, شِكُمُرِ
Tiedot
Alue:   Komorit  Mayotte
Virallinen kieli:   Komorit
Puhujia:  700 000
Sija:  ei 100 suurimman joukossa
Kirjaimisto:  arabialainen, latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  bantukielet
 Ohje 
Komori on bantukieli, jota puhutaan Komoreilla ja Mayottella Intian valtameren länsiosassa. Kieli voidaan jakaa neljään läheiseen sukukieleen, joita puhutaan saariston eri osissa. Puhutuin variantti on Iso-Komorilla puhuttu ngazidjankomori, jota puhuu vuoden 2004 väestönlaskennan mukaan äidinkielenään noin 312 000 ihmistä. Anjouanin saarella puhuttua ndzwaninkomoria puhuu 275 000 ihmistä, ja Mayottella puhutulla maorenkomorilla on 97 000 puhujaa. Neljäs komorin variantti on Mohelin saarella puhuttu mwalinkomori, jonka puhujamäärä vuoden 2000 väestönlaskennassa oli 28 000.
Mayottella suurin osa väestöstä puhuu sekä ranskaa että komoria. Pelkästään ranskaa puhuvat tulevat Manner-Ranskasta, ja komorilaiset muodostavat noin reilun kolmanneksen saaren asukkaista..
Fonologia > Konsonantit

|  |  | Bilabiaali | Labiodentaali | Dentaali | Alveolaari | Palatoalveolaari | Palataali | Velaari | Glottaali |
| --- | --- | --- | --- | --- | --- | --- | --- | --- | --- |
| Klusiili | Norm. | p | b |  |  | t | d |  |  | k | g |  |
| Klusiili | Labialisoitunut | pʷ | bʷ |  |  | tʷ | dʷ |  |  |  |  |
| Affrikaatta | Affrikaatta |  |  |  | ts | dz | ʧ | ʤ |  |  |  |
| Frikatiivi | Norm. | β | f | v | θ | ð | s | z | ʃ | ʒ |  | x | ɣ | h |
| Frikatiivi | Labialisoitunut |  |  | ðʷ | sʷ |  |  |  |  |
| Nasaali | Norm. | m |  |  | n |  | ɲ | ŋ |  |
| Nasaali | Labialisoitunut | mʷ |  |  |  |  |  |  |  |
| Approksimantti | Approksimantti | w |  |  |  |  | j |  |  |
| Lateraali | Lateraali |  |  |  | l |  |  |  |  |
| Tremulantti | Tremulantti |  |  |  | r |  |  |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Avoin |  | a |  |
Lähde:
Khaled Fadhel

| Henkilötiedot |
| --- | --- | --- |
Syntymäaika: 29. syyskuuta 1976 (ikä 48)
Syntymäpaikka: Tunis, Tunisia
Pelipaikka: Maalivahti
Pituus: 182 senttimetriä
Seurat
| Vuodet | Seura | O (M) |
| 1996–2001 2001–2004 2004–2005 2005–2007 2008 2008 |  Club Africain  CS Sfaxien  Diyarbakirspor  Kayseri Erciyesspor  US Monastir  US Hostert |   26 (0) 45 (0) |
Maajoukkue
| 1993 2004 2003–2006 |  Tunisia U-17  Tunisian olympiajoukkue  Tunisia |  3 (0) 9 (0) |
 Seurajoukkueuran tilastot kattavat vain kansalliset sarjat.
| Mitalit> Maa:   Tunisia.Miesten jalkapallo.AM-kilpailut  | Mitalit> Maa:   Tunisia.Miesten jalkapallo.AM-kilpailut  | Mitalit> Maa:   Tunisia.Miesten jalkapallo.AM-kilpailut  | Maa:   Tunisia> Miesten jalkapallo. |
| --- | --- | --- | --- |
|  Kultaa | Tunisia 2004 | Jalkapallo |  |
Khaled Fadhel (arab. خالد فاضل‎, s. 29. syyskuuta 1976 Tunis) on tunisialainen entinen jalkapallomaalivahti.
Ura

Fadhel aloitti uransa kotimaansa pääsarjassa Ligue Professionnelle 1:ssä. Hän pelasi CS Sfaxienissa ennen siirtymistään Turkkiin kaudeksi 2004/2005 Fadhel oli mukana vuoden 2004 kesäolympialaisissa Tunisian jalkapallomaajoukkueessa ja oli kuukausia aikaisemmin voittamassa Afrikan-mestaruutta Tunisialle. Hän pelasi vain yhden kauden Diyarbakirsporissa, josta Fadhel siirtyi Kayseri Erciyessporiin. Hän pelasi joukkueessa kahden kauden ajan, kun Kayseri Erciyesspor putosi pääsarjasta sarjatasoa alemmaksi vuonna 2007.
Fadhel ei tämän jälkeen löytänyt itselleen seuraa kaudeksi 2007–2008, kunnes US Monastir hankki hänet riveihinsä alustavasti kaudeksi 2008–2009. Fadhel kuitenkin siirtyi kesken kauden heinäkuussa 2008 luxemburgilaisseuraan US Hostertiin.
Saavutukset

Afrikan–mestaruus: 2004
Tunisian cup: 2000
Aiheesta muualla

National Football Teams (englanniksi)
Weltfussball (saksaksi)
Tunisian joukkue – Jalkapallon AM-kilpailut 2004
1 Boumnijel |
2 Badra |
3 Haggui |
4 Yahia |
5 Jaziri |
6 Trabelsi |
7 Mhedhebi |
8 Nafti |
9 Braham |
10 Ghodhbane |
11 Dos Santos |
12 Mnari |
13 Bouazizi |
14 Chedli |
15 Jaïdi |
16 Fadhel |
17 Jedidi |
18 Benachour |
19 Ayari |
20 Clayton |
21 Saïdi |
22 Azaiez |
Valmentaja Lemerre
Tunisian joukkue – Kesäolympialaiset 2004
1 Fadhel |
2 Boussaïdi |
3 Haggui |
4 Yahia |
5 Trabelsi |
6 Ragued |
7 Haj Massaoud |
8 Bhairi |
9 Zitouni |
10 Mouelhi |
11 Ltifi |
12 Ayari |
13 Ben Yahia |
14 Traoui |
15 Clayton |
16 Merdassi |
17 Jedidi |
18 Khalloufi |
Valmentaja Labidi
Tunisian joukkue – Maanosaliittojen cup 2005
1 Boumnijel |
2 Saïdi |
3 Essediri |
4 al-Abdi |
5 Jaziri |
6 Trabelsi |
7 Mhedhebi |
8 Nafti |
9 Guemamdia |
10 Ghodhbane |
11 Dos Santos |
12 Mnari |
13 Namouchi |
14 Chedli |
15 Jaïdi |
16 Fadhel |
17 Ben Saada |
18 Benachour |
19 Ayari |
20 Clayton |
21 Jemâa |
22 Kasraoui |
23 Haj Massaoud |
Valmentaja Lemerre
Tunisian joukkue – Jalkapallon AM-kilpailut 2006
1 Boumnijel |
2 Merdassi |
3 Haggui |
4 Melliti |
5 Jaziri |
6 Trabelsi |
7 Ben Saada |
8 Namouchi |
9 Guemamdia |
10 Ghodhbane |
11 Santos |
12 Mnari |
13 Bouazizi |
14 Chedli |
15 Jaïdi |
16 Fadhel |
17 Jemâa |
18 Benachour |
19 Ayari |
20 Clayton |
21 Yahia |
22 Kasraoui |
23 Ltifi |
Valmentaja Lemerre
Kukkarojärvi

Kukkarojärvi tarkoittaa seuraavia:
Kukkarojärvi, järvi Jyväskylässä
Kukkarojärvi, järvi Mikkelissä
Kukkarojärvi, järvi Padasjoella
Kukkarojärvi, järvi Petäjävedellä
Kukkarojärvi, järvi Pieksämäellä.
| --- | --- |
: Tämä on täsmennyssivu, jolla luetellaan useita samannimisiä järviä.
Klaus Badelt

Klaus Badelt vuonna 2007.
Klaus Badelt (s. 12. kesäkuuta 1967 Frankfurt am Main, Länsi-Saksa) on saksalainen säveltäjä, joka tunnetaan parhaiten elokuvasävellyksistään. Hänen musiikkiaan kuullaan muun muassa elokuvissa Pirates of the Caribbean: Mustan helmen kirous, Catwoman, Miami Vice sekä Poseidon.
Badelt aloitti uransa säveltämällä musiikkia saksalaisiin mainoksiin. Vuonna 1998 Hans Zimmer kutsui Badeltin työskentelemään Media Venturesille (sittemmin Remote Control Productions) Santa Monicaan. Siitä lähtien hän on työskennellyt useiden eri elokuvien ja televisio-ohjelmien parissa. Hän on myös tehnyt yhteistyötä muiden Media Venturesiin kuuluvien säveltäjien kanssa, kuten Harry Gregson-Williamsin, John Powellin ja Hans Zimmerin.
Toimiessaan Zimmerin kanssa Badelt osallistui useiden Oscar-ehdokkuuden saaneiden elokuvien, kuten Veteen piirretyn viivan ja Egyptin prinssin, musiikkien tekemiseen. Hän on säveltänyt useille tunnetuille ohjaajille, joihin lukeutuvat muun muassa Ridley Scott, Tony Scott, Terrence Mallick, John Woo, Kathryn Bigelow, Jeffrey Katzenberg, Gore Verbinski ja Steven Spielberg.
Badelt tuotti myös musiikit Ridley Scottin elokuvaan Gladiator. Hän myös toimi yhdessä Zimmerin kanssa sellaisten elokuvien kuin Kunniasanalla, Hannibal ja Pearl Harbor musiikkien parissa.
Aiheesta muualla

Klaus Badelt Internet Movie Databasessa. (englanniksi)
All Music Guide: Klaus Badelt
Konstantin Grot

| Konstantin Grot |
| --- | --- |

Henkilötiedot
Syntynyt: 4. heinäkuuta 1953
Kuollut: 29. syyskuuta 1934 Leningrad
Konstantin Jakovlevitš Grot (4. heinäkuuta 1853 – 29. syyskuuta 1934 Leningrad) oli venäläinen slaavilaisen historian tutkija. Hänet nimitettiin 1883 slaavilaisen filologian professoriksi Varsovan yliopistoon, ja sittemmin hän oli keisarillisen hoviarkiston hoitajana. Hän julkaisi muun muassa seuraavat teokset: Konstantinos Porphyrogennetoksen tiedot eteläslaavilaisista (1880, ei suom.), Määri ja unkarilaiset 9:nnellä vuosisadalla (1881, ei suom.), Unkarin ja slaavilaisten historiasta 12:nnella vuosisadalla (1889, ei suom.).
Grotin isä oli kielentutkija Jakov Karlovitš Grot.
Aiheesta muualla

Kuvia tai muita tiedostoja aiheesta Konstantin Grot Wikimedia Commonsissa
Konstantin Fehrenbach

| Konstantin Fehrenbach |
| --- | --- |

Saksan valtakunnankansleri
 25. kesäkuuta 1920 - 10. toukokuuta 1921  
Presidentti:  Friedrich Ebert
Edeltäjä:  Hermann Müller
Seuraaja:  Joseph Wirth
Henkilötiedot
Syntynyt: 11. tammikuuta 1852 Wellendingen, Baden
Kuollut: 26. maaliskuuta 1926 (74 vuotta) Freiburg im Breisgau
Tiedot
Puolue:  Keskustapuolue
 Nimikirjoitus
Konstantin Fehrenbach (11. tammikuuta 1852 Wellendingen, Baden – 26. maaliskuuta 1926 Freiburg im Breisgau) oli saksalainen poliitikko, joka toimi Saksan valtakunnankanslerina 1920–1921.
Fehrenbach toimi vuodesta 1882 asianajajana Freiburgissa. Hänet valittiin vuonna 1882 katolisen Keskustapuolueen edustajana Badenin maapäivien alahuoneeseen, mutta ajauduttuaan erimielisyyksiin puoluejohdon kanssa hän luopui paikastaan jo 1887. Hän oli uudelleen edustajana 1901–1913 ja siitä vuodet 1907–1909 myös maapäivien puhemiehenä. Vuonna 1903 Fehrenbach valittiin ensi kertaa Saksan valtiopäiville, jossa hänet opittiin tuntemaan lahjakkaana puhujana. Keskustapuolueen muiden johtajien tultua ensimmäisen maailmansodan aikana kutsutuiksi Saksan hallitukseen Fehrenbachista tuli puolueen suuren valtiopäiväryhmän johtaja. Hän edusti puolueen vasempaa siipeä. Elokuussa 1917 hänestä tuli valtiopäivien päävaliokunnan puheenjohtaja ja tammikuussa 1918 keisarikunnan aikaisten valtiopäivien viimeinen puhemies. Valtiopäivät lakkasivat toimimasta marraskuun 1918 vallankumouksen myötä, mutta Fehrenbach valittiin helmikuussa 1919 myös Weimarin kansalliskokouksen puhemieheksi.
Fehrenbach nimitettiin kesäkuussa 1920 Weimarin tasavallan ensimmäiseksi porvarilliseksi valtakunnankansleriksi. Vaikka hänen hallituksensa muodostui kokonaan porvaripuolueista, se nojasi valtiopäivillä sosiaalidemokraattien tukeen. Fehrenbach vakuutti siksi jatkavansa edellisten hallitusten aloittamaa kansallistamispolitiikkaa. Hän myös johti Saksan valtuuskuntaa Span konferenssissa heinäkuussa 1920. Fehrenbachin hallitus joutui eroamaan toukokuussa 1921, koska se epäonnistui pyrkimyksessään saada Yhdysvallat tukemaan Saksan toivetta sotakorvaussumman alentamisesta. Fehrenbach valittiin vuonna 1923 Keskustapuolueen puheenjohtajaksi, mutta hän kuoli jo kolme vuotta myöhemmin.
Aiheesta muualla

Kuvia tai muita tiedostoja aiheesta Konstantin Fehrenbach Wikimedia Commonsissa
Kuivatusviira

Kuivatusviira on paperikoneen, kartonkikoneen tai selluloosankuivauskoneen kuivatusosalla kuumien höyryllä lämmitettyjen terässylintereiden välissä kulkeva polyesteristä kudottu verkkomainen luja kangas, minkä tarkoituksena on kuljettaa paperirata ylhäällä ja alhaalla olevien kuumien sylintereiden ylitse ja alitse kummankin puolen kuivattamiseksi. Koska sanalla viira tarkoitetaan märkäviiraa, puhutaan erikseen kuivatusviirasta sekaannuksen välttämiseksi.
Kuivatusviiroja Suomessa valmistaa Tamfeltin Tampereen tehdas ja yhdysvaltalaisen Albanyn Järvenpään tehdas.
Aiheesta muualla

Tamfelt: Kuivatusviira (Arkistoitu – Internet Archive)
Kuivausrumpu

Kuivausrumpu.
Kuivausrumpu on kodinkone, jolla kuivataan kosteus pyykistä, esimerkiksi pesukoneen käytön jälkeen. Laitteen toiminta on samankaltainen kuin pyykinpesukoneen, jossa metallinen sylinteri, rumpu, pyörittää tekstiilejä. Rummun sisältämää ilmaa lämmitetään, jotta kosteus vaatteista haihtuu. Kuivausrummun -tai kaapin omistaa noin viidesosa kotitalouksista Suomessa.
Kosteus yleensä tiivistetään vedeksi (kondensoiva kuivain) ja varastoidaan tyhjennettävään säiliöön tai poistetaan letkua pitkin viemäriin. Kosteus voidaan myös poistaa ulos puhallettavan ilman mukana tuuletusventtiiliin tai ilmanvaihtohormiin.
Kuivausrumpu saattaa synnyttää hankaussähköä kahden eri aineen hangatessa toisiaan.
Ranskalainen keksijä M. Pochon valmisti ensimmäisen käsin veivattavan kuivausrummun vuonna 1800.
Aiheesta muualla

Kuvia tai muita tiedostoja aiheesta Kuivausrumpu Wikimedia Commonsissa
Knut Adolf Boije af Gennäs

Knut Adolf Boije af Gennäs (27. heinäkuuta 1856 Ilola – 14. huhtikuuta 1918 Tampere) oli suomalainen sotilas ja virka- ja valtiopäivämies.
Boije af Gennäsin vanhemmat olivat eversti Adolf Vilhelm Boije af Gennäs ja Anna Charlotta Matilda Grundelstierna ja puoliso 1893–1907 Nadeschda Ponomareva. Boije af Gennäs palveli upseerina venäläisissä joukko-osastoissa, luutnantiksi hän yleni 1878. Hän oli sittemmin Suomen kenraalikuvernöörin kanslian palveluksessa, ratsumestariksi hänet ylennettiin 1882. Erottuaan tehtävistään hovineuvoksena 1891 Boije af Gennäs toimi virkamiehenä vuoteen 1906 ja sai valtioneuvoksen arvon. Sotapalvelukseen hänet kutsuttiin uudelleen ensimmäisen maailmansodan aikana.
Boije af Gennäs oli aatelissäädyssä edustaja valtiopäivillä 1888.
Vapaakirkollinen vaikuttaja Constantin Boije af Gennäs oli Knut Adolf Boije af Gennäsin veli.
Knudåge Riisager

Riisager noin vuonna 1960
Knudåge Riisager (6. maaliskuuta 1897 Kunda, Viron kuvernementti – 26. joulukuuta 1974 Kööpenhamina) oli tanskalainen säveltäjä. Hän valmistui valtiotieteen kandidaatiksi vuonna 1921 ja johti Kööpenhaminan konservatoriota vuodesta 1956 lähtien. Hän oli Tanskan merkittävimpiä modernisteja.
Kuromoriyama Course

| Kuromoriyama-rinne |
| --- | --- |
Paikkakunta:  Senboku, Japani
Talviurheilukeskus: Tazawajärven laskettelukeskus
Vuori: Akita-Komagatake
Rinneluokitus: Musta
Pituus: 550 m
Maksimijyrkkyys: 33°
Keskijyrkkyys: 27°
Hissi
Hissi: Kuromoriyama-hissi
Tyyppi: 2-hengen tuolihissi
Kumparelasku
Pituus: 240 m
Keskijyrkkyys: 26°
1. MC-kilpailu: 28.2.2015
Kuromoriyama-rinne on laskettelurinne Tazawajärven laskettelukeskuksessa Senbokussa Akitan prefektuurissa Japanissa.
Kuromoriyama-rinteelle tehdyllä kumpareikolla järjestetään freestylehiihdon maailmancupin kumparelaskukilpailuja. Kumpareikon lisäksi rinteessä voi lasketella tampatulla rinteellä ja keliolosuhteiden salliessa syvässä lumessa.
Kitusjärvi–Vehmasjärvi

| Kitusjärvi–Vehmasjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°16′52″N, 24°02′57″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskujoki:  Vironjoki Uurasjärveen 
Järvinumero:  35.482.1.001
Mittaustietoja
Pinnankorkeus:  116,2 m  
Rantaviiva:  7,235 km  
Pinta-ala:  49,061 ha  
Saaria:  3 
 fiKitusjärvi–Vehmasjärvi 
Kitusjärvi–Vehmasjärvi  on Pirkanmaalla Virroilla Kitusen kylän lähellä sijaitseva järvi.
Maantietoa

Järven pinta-ala on 49 hehtaaria, se on 1,3 kilometriä pitkä ja 1,0 kilometriä leveä. Järvellä on kartan mukaan kolme saarta.  Sen rantaviivan pituus on 7,2 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Kitusjärven alueeseen (35.482) se kuuluu. Järven vedenpinnan korkeus on 116,2 metriä mpy.
Kuroshio (täsmennyssivu)

Kuroshio voi tarkoittaa seuraavia asioita:
Kuroshio eli Japaninvirta, lämmin merivirta Tyynellämerellä
Kuroshio on ollut neljän Japanin laivaston aluksen nimenä.
Kuroshio, Kagerō-luokan hävittäjä, laskettu vesille 1938
Kuroshio, sukellusvene, Yhdysvaltain laivaston Gato-luokan sukellusvene USS Mingo, lainattu 1955 Japanin laivastolle, palveluksesta 1966 ja palautettu Yhdysvaltoihin, myyty Japanille 1971, uponnut maalilaivana 1973
Kuroshio, Uzushio-luokan sukellusvene, laskettu vesille 1974, romutettu 1993
Kuroshio, Oyashio-luokan sukellusvene, laskettu vesille 2002, palveluksessa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kuroshio”, voi hakea sivunnimihaulla, laajalla sivunnimihaulla tai tekstihaulla.
Kudosneste

Kudosneste on monisoluisten eläinten solujen ympärillä olevan liuoksen, soluväliaineen, yksi komponentti. Se käsittää noin 16 % ihmiskehon painosta.
Koostumus

Kudosnesteen koostumus riippuu kudoksessa olevien solujen ja veren välisestä aineenvaihdunnasta. Tämän vuoksi kudosnesteellä on erilainen koostumus kehon eri osissa.
Koska kaikki veren osatekijät eivät pääse kudokseen, veren ja kudosnesteen sisällöt poikkeavat toisistaan. Punasolut, verihiutaleet ja veriplasman proteiinit eivät läpäise hiusverisuonten seinämiä, joten kudosneste koostuu pääosin veriplasmasta. Osa valkosoluista kuitenkin pääsee kudokseen, jossa ne torjuvat tulehduksia.
Kuroshio

Merivirrat Japanin ympäristössä, Kuroshio merkitty numerolla 1.
Kuroshio (jap. 黒潮) eli Japaninvirta on lämmin merivirta Japanin edustalla Tyynessämeressä. Se on pohjoisen päiväntasaajavirran jatke ja virtaa Filippiinien koillispuolelta Filippiinienmereltä Taiwanin ohi Japanin etelärannikolle ja siellä Jokohaman kohdalla kääntyy itään. Osa virrasta haarautuu Koreansalmen kautta Japaninmereen. Muuten virta jatkaa länteen epämääräisenä Pohjois-Amerikan rannikolle. Sillä on samantapainen lämmittävä vaikutus kuin Golfvirralla.
Kuroshio on hyvin suolainen merivirta. Sen nopeus on n. 0,5–2,5 metriä sekunnissa. Harvinaisemmissa tapauksissa Kuroshion virtausreitti voi muuttua esimerkiksi kaareutumisen (w:tä muistuttavan reitin) seurauksena, jolloin perinteisen virtauksen ohessa voi esiintyä lämpimiä tai kylmiä vastavirtauksia, jotka vaikuttavat säähän, aallokkoon sekä rannikkovesistöjen kalakantoihin.
Kudosluovutuskortti

Kudosluovutuskortti
Kudosluovutuskortti on samanlainen kuin elinluovutuskortti: sen avulla autetaan elinsiirtoa odottavia potilaita sekä sairauksien tutkimista ja parantamista. Lisäksi sen avulla voi elinten lisäksi luovuttaa myös kudoksia lääketieteellisiin tutkimuksiin. Kudokset otetaan vasta kuoleman jälkeen. Tämä edesauttaa uutta vaihtoehtoa eläinkokeille. Kudosluovutuskortin ottaja toivoo erityisesti, että luovuttamalla kudoksiaan hän poistaa koe-eläinten kärsimystä ja vähentää eläinkokeita. Kudosluovutuskortin voi ottaa kuka vain, myös alaikäinen, ja sen on ottanut käyttöön Juliana von Wendtin säätiö.
Aiheesta muualla

Kudosluovutuskortti (Arkistoitu – Internet Archive) Juliana von Wendtin säätiö
Kudosteknologia

Esimerkki kudosteknologian toteutuksesta
Potilaalta otetaan kudoskoepala eli biopsia, josta eristetään solut. Soluja viljellään ja kasvatetaan in vitro ja ne yhdistetään kudosteknologiseen kehikkoon (engl. scaffold). Näin muodostunutta kudosteknologista rakennetta stimuloidaan mekaanisin ärsykkein ja kasvutekijöillä, jotta rakenteesta tulisi mahdollisimman luonnollisen terveen kudoksen kaltainen. Sitten rakenne implantoidaan potilaaseen korvaamaan sairas kudos.
Kudosteknologiassa yhdistetään solujen, teknologian ja materiaalien käyttö sekä sopivat biokemialliset ja fysikokemialliset tekijät parantamaan tai korvaamaan biologisia toimintoja.
Kudosteknologia tähtää tuottamaan toimivaa korjauskudosta kudosvaurioitten korvaamiseksi. Kudosteknologian tarve on tullut siitä, että luovutuskudoksia on rajoitetusti saatavilla. Kudosteknologiassa hyödynnetään soluja ja biohajoavia biomateriaaleja rakentamaan tai korjaamaan kudoksia in vitro tai in vivo. Kudosteknologian kehitys on ollut voimakasta sitten 1980-luvun, kun kudosteknologian käsite silloin ensi kertaa esiteltiin: erilaistuneista soluista on edetty multipotentteihin kantasoluihin, primitiivisistä biomateriaaleista yksinkertaisin muodoin on edetty säädeltäviin biomateriaaleihin ominaisin muodoin ja kokoluokin ja mekanistiset näkemykset on otettu nykyisin huomioon. Kudosteknologia on kehittynyt voittamaan kudossiirteisiin ja keinotekoisiin laitteisiin liittyvät puutteet eri syistä johtuvien kudosvaurioiden hoidossa. Kudosteknologia ja regeneratiivinen lääketiede tähtäävät toiminnallisen kudoksen luomiseen käyttämällä soluja, materiaaleja ja signalointimolekyylejä, jotka tunnetaan yhteiseltä nimeltä kudosteknologian triadi. Williams (2006) on määritellyt kudosteknologian uuden kudoksen luomiseksi ihmisen kehon terapeuttiseksi uudelleen rakentamiseksi tarkoituksellisella ja kontrolloidulla valittujen kohdesolujen stimuloimisella, joka saavutetaan molekulaaristen ja mekaanisten signaalien systemaattisella yhdistämisellä.
Aiheesta muualla

Kuvia aiheesta kudosteknologia, katsottu 24.1.2012
Kitzbühel

| Kitzbühel |
| --- | --- |
 Vorderstadt on Kitzbühelin historiallinen keskus.
 vaakuna
 Kitzbühel
 Koordinaatit: 47°26′47″N, 12°23′31″E 
Valtio:  Itävalta
Osavaltio:  Tiroli
Hallinto:  
 – Pormestari:  Klaus Winkler
Pinta-ala:  
 – Kokonaispinta-ala:  58,0 km²
Korkeus:  762 m
Väkiluku (2019)  (arvio):  8 216
 – Väestötiheys:  141,7 as./km²
Aikavyöhyke:  UTC+1
 – Kesäaika:  UTC+2
 
 www.kitzbuehel.eu 
Infobox OKVirheellinen NIMI-arvo: 
Kitzbühel on kaupunki Itävallassa, Tirolin osavaltiossa. Kaupungin pinta-ala on 58 neliökilometriä ja sen keskusta sijaitsee 762 metrin korkeudella merenpinnan tasosta. Vuoden 2019 arvion mukaan Kitzbühelin asukasluku oli 8 216. Kitzbühel on sitä ympäröivän Kitzbühelin piirin hallinnollinen keskus.
Kitzbühel on Itävallan suosituimpia talviurheilukeskuksia. Erityisesti se tunnetaan vuosittain järjestettävistä miesten alppihiihdon maailmancupin syöksylasku- ja pujottelukilpailuista eli Hahnenkammin alppihiihtokilpailuista.
Kitzbühelin kautta kulkee Salzburgin ja Innsbruckin välinen rautatie. Kitzbühelistä on maanteitse matkaa Salzburgiin 75 kilometriä, Innsbruckiin 90 kilometriä sekä Müncheniin Saksaan 120 kilometriä.